internet vaartha 143 Views
ముంబై : బెంచ్‌మార్క్‌ స్టాక్‌ మార్కెట్ల సూచీలు అంతర్జాతీయ ధోరణులు, పార్లమెంటులో జిఎస్‌టి బిల్లు ఆమోదం పొందుతున్నద్న ధీమా వ్యక్తం కావడంతో గరిష్టస్థాయిలో పెకరిగాయి. వీటికి  తోడు భరత్‌ వాతావరణశాఖ నైరుతిరుతు పవనాలు సాధారణసగటుకంటే ఎక్కువ ఉంటా  యని అంచనావేసింది. వర్షపాతం ఆధారంగా జూలై నెల చివరినాటికి రెండో అంచనాలను కూడా విడుదల చేస్తున్నందున వ్యవసాయ సీజన్‌కు వర్షపాతం భారీ ప్రయోజాలనిస్తున్నదన్న ధీమా వ్యక్తం అవుతోంది. కేంద్ర కేబినెట్‌ స్టాక్‌ ఎక్ఛేంజిల్లో ప్రస్తుతం ఉన్న ఐదుశాతం విదేశీ పెట్టుబడుల పరిమితిని 15శాతానికి పెంచడంతో కొంతమేర ర్యాలీతీసాయి. బిఎస్‌ఇసెన్సెక్స్‌184 పాయింట్లు పెరిగి 28,209 పాయింట్లవద్ద స్థిరపడితే నిఫ్టీ 50సూచి 51పాయింట్లు పెరిగి 8666 పాయింట్ల వద్ద ముగిసింది. బిఎస్‌ఇ మిడ్‌క్యాప్‌, స్మాల్‌క్యాప్‌సూచీలు 0.6 నుంచి 0.7శాతం పెరిగాయి. విదేశీ స్టాక్‌మార్కెట్లపరంగా యూరో పియన్‌, ఆసియా మార్కెట్లు మిశ్రమంగా ఉన్నాయి. జపాన్‌ నిక్కీ 225సూచి 1.13శాతం దిగువన ముగిసింది. ఇన్వెస్టర్లు తదనంతరం బ్యాంకు ఉద్దీపనల ప్యాకేజిపై ఎక్కువ గురిపెట్టడం తో ఈనెల 28,29తేదీల్లో బ్యాంకు సమీక్ష వివరా లకే ఎక్కువ ఆసక్తి చూపించారు. బ్రెగ్జిట్‌ వోటింగ్‌ కూడా జపాన్‌ ఆర్థికవ్యవస్థపై ప్రభావం చూపించిం ది. బ్యాంక్‌ ఆఫ్‌ జపాన్‌ చూపించే ఆర్థిక ఉద్దీపన లతో యెన్‌ పటిష్టం అవుతుందని, ఫలితంగా జపాన్‌ ఎగుమతిదారుల పోటీతత్వంపై ప్రభావం చూపుతుందన్న అంచనాలున్నాయి. కేంద్ర కేబినెట్‌ బుధవారం జిఎస్‌టి సవరణ బిల్లును రాజ్యసభలో ప్రవేశపట్టేందుకు వీలుగా సవరణలకు ఆమోదం తెలిపింది. ఈ సవరణలకు సానుకూలంగా రవాణా రంగషేర్లు పెరిగాయి. ఏడుశాతం వృద్ధిని సాధిం చాయి. స్నోమాన్‌ లాజిస్టిక్స్‌, గతి, ఆల్‌కార్గో లాజి స్టిక్స్‌, విఆర్‌ఎల్‌ లాజిస్టిక్స్‌, పటేల్‌ ఇంటిగ్రేటెడ్‌, ట్రాన్స్‌పోర్టు కార్పొరేషన్‌ ఆఫ్‌ ఇండియా, కంటైనర్‌ కార్పొరేషన్‌ కాంకర్‌ ర్యాలీతీసాయి. 3-7శాతం పెరి గాయి. ఇక భారీ కేపిటల్‌ విభాగంలో ఏసియన్‌ పెయింట్స్‌ ఆరుశాతం పెరిగాయి. బాంబేస్టాక్‌ ఎక్ఛేంజిలో సంస్థ మొదటిత్రైమాసిక ఫలితాల అనంతరం భారీగాపెరిగింది. నికరలాభాలు 19 శాతం పెరిగి 553కోట్లకు చేరాయి. మారుతిసుజుకి ఇండియా ఐదుశాతం పెరిగింది. కంపెనీ నెక్సా ఔట్‌లైట్లను 250కు పెంచతాలని నిర్ణయించింది. ఇక హెల్త్‌కేర్‌ విభాగంలో సన్‌ఫార్మా రెండుశాతం పెరిగింది. కంపెనీ ఆల్మిరాల్‌ కంపెనీతో లైసెన్సింగ్‌ ఒప్పందం చేసుకుంది. సోరియాసిస్‌ నివారణకు ఉపయోగించే ఔషధాన్ని యరోప్‌లో మార్కెటింగ్‌కు అనుమతిని సాధించింది. బజాజ్‌ ఆటో ఒకటిశాతం పెరిగింది. నికరలాభాల్లో రెండుశాతం పెరి గింది. అంచనాలను కూడా అధిగమించింది. పంజాబ్‌నేషనల్‌ బ్యాంకు నికరలాభాల్లో నడిచింది. కంపెనీ గత ఏడాది నష్టాలనుంచి ఈ ఏడాది లాభాల్లోనికి వచ్చింది. అయితే స్టాక్‌ రెండుశాతం పెరిగింది. ఎస్‌బ్యాంకు రెండుశాతం లబ్ధిపొందింది. ఇక నష్టాల పరంగా చూస్తే టాటాస్టీల్‌, ఎల్‌అండ్‌టి, యాక్సిస్‌బ్యాంకు, టాటామోటార్స్‌, భారతి ఎయిర్‌టెల్‌ సంస్థలు 1-3శాతం దిగజారాయి. భారత్‌లోని టాప్‌మొబైల్‌ ఆపరేటర్‌ భారతి ఎయిర్‌టెల్‌ నికరలాభాలు 31శాతం దిగజారి 1462 కోట్లకు చేరాయి. అంతకుముందు ఏడాది ఇదేకాలంలో 2113 కోట్లు ఆర్జించిన సంగతి తెలిసిందే. స్పెక్ట్రమ్‌ వ్యయం పెరగడం, విదేశీ కరెన్సీ నష్టం మారకం విలువలు ప్రతికూలంగా ఉండటంతో కొంతమేర దెబ్బతిన్నది.నైరా నైజీరియా కరెన్సీ విలువలు పతనమే ఇందుకు కీలకం.